Publication: Magyar Közlöny
Issue: MK-1998-23 (Year: 1998, Number: 23)
Era: 1990-2004
Section: 
Paragraph Index: 102

d) másutt a jogállást, az előjogokat, kedvezményeket és mentességeket az érintett kormány és a Szervezet között elfogadott, a jogállásról, az előjogokról, kedvezményekről és mentességekről szóló megállapodás vagy intézkedés határozza meg. Amelynek hiteléül alulírott meghatalmazottak a kellő felhatalmazás alapján aláírták a jelen Jegyzőkönyvet. Készült Párizsban, ezerkilencszázhatvan december tizennegyedikén, angol és francia nyelven — mindkét szöveg azonos érvényű — egy példányban, amelyet a Francia Köztársaság Kormányánál helyeznek letétbe, s a letéteményes megküldi a hitelesített példányokat valamennyi aláírónak. Jegyzőkönyv az 1948. április 16-i Európai Gazdasági Együttműködési Konvenció felülvizsgálatáról A Belga Királyság, a Dán Királyság, a Francia Köztársaság, a Görög Királyság, a Holland Királyság, Írország, az Izlandi Köztársaság, a Luxemburgi Nagyhercegség, Nagy- Britannia és Észak-Írország Egyesült Királyság, a Német Szövetségi Köztársaság, a Norvég Királyság, az Olasz Köztársaság, az Osztrák Köztársaság, a Portugál Köztársaság, Spanyolország, a Svájci Államszövetség, a Svéd Királyság és a Török Köztársaság Kormánya mint az 1948. április 16-i Európai Gazdasági Együttműködési Konvenció (a továbbiakban: Konvenció) Szerződő Felei és az Európai Gazdasági Együttműködési Szervezet tagjai arra törekedve, hogy újra meghatározzák a Szervezet céljait, szerveit és jogkörét, és hogy Kanada és az Amerikai Egyesült Államok Kormánya az újjászervezett Szervezet tagjává váljon, megállapodtak a következőkről:

Source: https://magyarkozlony.hu/hivatalos-lapok/0387eb88e659b4f8afea591137ad2d1e5860a5ba/dokumentumok/97e67a6575d966d7b2ad70e80f32efc2ab658995/letoltes